ร้านเบอเกอร์ร้านประจำร้านนี้มีชื่อว่า “Mos Burger” ค่ะ สำหรับสาขานี้ที่ชั้น 3 เซ็นทรัลเวิลด์ พลาซ่า (โซน Atrium) ซึ่งวันนี้มาทำธุระแถวนี้พอดี เลยอยากหาทานง่ายๆ เร็วๆ ค่ะ ซึ่งร้านเบอเกอร์ร้านนี้เป็นร้านแบบตกแต่งเรียบง่าย มีที่ให้นั่งทานพอประมาณ ซึ่งลูกค้าที่นั่งทานก็เน้นแบบเร็วๆ ไม่นั่งนานๆ ซักเท่าไหร่ค่ะ ส่วนเมนูมีขายทั้งแบบเบอเกอร์เดี่ยวๆ หรือจะแบบเป็น Set  ก็มีให้เลือกทั้งหมู ไก่ ปลา เนื้อ ถ้าใครแบบ Healthy ก็มีนะเออ เป็นเบอเกอร์ผักล้วนค่ะ ก็ถือว่าแปลกดีทีเดียวค่ะ ส่วนของทานเล่นๆ รองท้องแก้หิว ก็มีเช่นกัน ไม่ว่าจะเป็นเฟร้นฟราย Onion Ring ซุปเห็ด ไก่ทอด ไส้กรอก และราคาไม่แพงมาก เริ่มต้น 50-60 บาท แต่ชิ้นก็ไม่ใหญ่มากเช่นกันค่ะ ก็ถือว่าสมราคาแล่ะค่ะ ส่วนรสชาติก็อร่อยดีนะ แบบแปลกใหม่ดี ขนมปังนุ่มใช้ได้ รวมๆ เรารสชาติโอเคใช้ได้เลย ทานแก้ขัด หรือรองท้องก็เหมาะมากค่ะ